ddrg/super_eurlex huggingface dataset:
Úradný vestník L 211 , 21/08/2003 S. 0012 - 0012



Nariadenie Komisie (ES) č. 1473/2003 z 20. augusta 2003, ktorým sa mení a dopĺňa nariadenie (ES) č. 2342/1999, ktorým sa stanovujú vykonávacie pravidlá k nariadeniu Rady (ES) č. 1254/1999 o spoločnej organizácii trhu s hovädzím a teľacím mäsom, pokiaľ ide o režim prémií KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom [1], naposledy zmenené a doplnené nariadením (ES) č. 806/2003 [2], a najmä na jeho článok 20, keďže: (1) Článok 41 nariadenia Komisie (ES) č. 2342/1999 z 28. októbra 1999, ktorým sa stanovujú vykonávacie pravidlá k nariadeniu Rady (ES) č. 1254/1999 o spoločnej organizácii trhu s hovädzím a teľacím mäsom, pokiaľ ide o režim prémií [3], naposledy zmeneného a doplneného nariadením (ES) č. 2381/2002 [4], stanovuje niektoré pravidlá pre výplatu záloh. Vzhľadom k mimoriadne nepriaznivým poveternostným podmienkam vyznačujúcim sa intenzívnym a dlhotrvajúcim suchom nemajú producenti v niektorých členských štátoch dostatočné množstvo krmiva pre hospodárske zvieratá chované v ich poľnohospodárskych podnikoch. Aby boli producenti schopní hradiť dodatočné výdaje v dôsledku nákupu dodatočného množstva krmiva, je potrebné povoliť zvýšenie zálohy na zvláštne prémie, prémie na kravy bez tržnej produkcie mlieka, porážkovú prémiu a dodatočné platby. (2) Za týchto okolností by sa malo nariadenie (ES) č. 2342/1999 zmeniť a doplniť. (3) Opatrenia tohto nariadenia sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 V článku 41 ods. 1 nariadenia (ES) č. 2342/1999 sa posledný pododsek nahrádza takto: "Pokiaľ však ide o kalendárne roky 2000, 2001, 2002 a 2003, záloha na zvláštne prémie na kravy bez tržnej produkcie mlieka, porážkovú prémiu a dodatočné platby môže byť vyplatená až do výšky 80 % celkovej čiastky týchto prémií alebo týchto platieb." Článok 2 Toto nariadenie nadobúda účinnosť tretí deň po uverejnení v Úradnom vestníku Európskej únie. Bude sa uplatňovať od 16. októbra 2003. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 20. augusta 2003 Za Komisiu Franz Fischler člen Komisie [1] Ú. v. ES L 160, 26.6.1999, s. 21. [2] Ú. v. ES L 122, 16.5.2003, s. 1. [3] Ú. v. ES L 281, 4.11.1999, s. 30. [4] Ú. v. ES L 358, 31.12.2002, s. 119. --------------------------------------------------
Úradný vestník L 210 , 20/08/2003 S. 0003 - 0003



Nariadenie Komisie (ES) č. 1464/2003 z 19. augusta 2003, ktorým sa stanovuje minimálna cena vyplatená výrobcom sušených sliviek a výrobná pomoc v oblasti sušených sliviek na hospodársky rok 2003/2004 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2201/96 z 28. októbra 1996 o spoločnej organizácii trhu s výrobkami zo spracovaného ovocia a zeleniny [1] naposledy zmeneného a doplneného nariadením (ES) č. 453/2002 [2], najmä na jeho článok 6b ods. 3 a článok 6c ods. 7, keďže: (1) článok 2 nariadenia Komisie (ES) č. 449/2001 z 2. marca 2001, ktorým sa ustanovujú podrobné pravidlá na uplatňovanie nariadenia Rady (ES) č. 2201/96 týkajúceho sa programu pomoci v oblasti výrobkov zo spracovaného ovocia a zeleniny [3] naposledy zmeneného a doplneného nariadením (ES) č. 1426/2002 [4], ktorým sa stanovujú termíny hospodárskych rokov; (2) kritériá na stanovenie minimálnej ceny a výrobnej pomoci, sú ustanovené v článkoch 6b a 6c uvedeného nariadenia (ES) č. 2201/96; (3) výrobky, na ktoré sa vzťahuje minimálna cena a výrobná pomoc sú stanovené v zozname článku 3 nariadenia Komisie (ES) č. 464/1999 z 3. marca 1999, ktorým sa stanovujú podrobné pravidlá na uplatňovanie nariadenia Rady (ES) č. 2201/96 týkajúceho saustanovení pre sušené slivky [5] a vlastností, ktoré tieto výrobky musia mať sú ustanovené v článku 2 nariadenia. Preto na hospodársky rok 2003/2004 treba stanoviť minimálnu cenu a výrobnú pomoc; (4) opatrenia ustanovené v tomto rozhodnutí sú v súlade so stanoviskom Riadiaceho výboru pre výrobky z ovocia a zeleniny, PRIJALA TOTO NARIADENIE: Článok 1 Na hospodársky rok 2003/2004: a) minimálna cena uvedená v článku 3 nariadenia (ES) č. 2201/96 pre sušené "d’Ente" slivky bude 1935,23 EUR za čistú tonu od výrobcu, b) výrobná pomoc uvedená v článku 4 nariadenia pre sušené slivky bude 804,15 EUR za čistú tonu. Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskej únie. Toto nariadenie je záväzné a priamo uplatniteľné vo všetkých členských štátoch. V Bruseli 19. augusta 2003 Za Komisiu Franz Fischler člen Komisie [1] Ú. v. ES L 297, 21.11.1996, s. 29. [2] Ú. v. ES L 72, 14.3.2002, s. 9. [3] Ú. v. ES L 64, 6.3.2001, s. 16. [4] Ú. v. ES L 206, 3.8.2002, s. 4. [5] Ú. v. ES L 56, 4.3.1999, s. 8. --------------------------------------------------
Úradný vestník L 214 , 26/08/2003 S. 0012 - 0012



Nariadenie Komisie (ES) č. 1494/2003 z 25. augusta 2003 stanovujúce na hospodársky rok 2003/2004 nákupnú cenu, ktorú majú uplatňovať skladovacie agentúry na nespracované sušené hrozno a nespracované sušené figy KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2201/96 z 28. októbra 1996 o spoločnej organizácii trhov s výrobkami zo spracovaného ovocia a zeleniny [1], naposledy zmenené a doplnené nariadením Komisie (ES) č. 453/2002 [2], a najmä na jeho článok 9 ods. 8, keďže: (1) Kritériá stanovenia ceny, za ktorú skladovacie agentúry nakupujú nespracované sušené figy a nespracované sušené hrozno, sú ustanovené v článku 9 ods. 2 nariadenia (ES) č. 2201/96 a podmienky, za ktorých skladovacie agentúry nakupujú a spravujú výrobky, sú ustanovené v nariadení Komisie (ES) č. 1622/1999 z 23. júla 1999, ktorým sa ustanovujú podrobné pravidlá uplatňovania nariadenia Rady (ES) č. 2201/96, pokiaľ ide o systém skladovania nespracovaného sušeného hrozna a nespracovaných sušených fíg [3]. Nákupná cena na hospodársky rok 2003/2004 by sa preto mala stanoviť pre sušené hrozno na základe vývoja svetových cien a pre sušené figy na základe minimálnej ceny ustanovenej v nariadení Komisie (ES) č. 1459/2003 z 18.augusta 2003, ktorým sa na hospodársky rok 2003/2004 stanovuje minimálna cena, ktorá sa má zaplatiť výrobcom za nespracované sušené figy, a čiastka pestovateľskej pomoci pre sušené figy [4]. (2) Opatrenia stanovené v tomto nariadení sú v súlade so stanoviskom Riadiaceho výboru pre výrobky z ovocia a zeleniny, PRIJALA TOTO NARIADENIE: Článok 1 Nákupná cena uvedená v článku 9 ods. 2 nariadenia (ES) č. 2201/96 je na hospodársky rok 2003/2004: - 378,54 za tonu netto pre nespracované sušené hrozno, - 542,70 za tonu netto pre nespracované sušené figy. Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 25. augusta 2003 Za Komisiu Franz Fischler člen Komisie [1] Ú. v. ES L 297, 21.11.1996, s. 29. [2] Ú. v. ES L 72, 14.3.2002, s. 9. [3] Ú. v. ES L 192, 24.7.1999, s. 33. [4] Ú. v. EÚ L 208, 19.8.2003, s. 11. --------------------------------------------------
Úradný vestník L 221 , 04/09/2003 S. 0001 - 0001



Nariadenie (ES) Európskeho parlamentu a Rady č. 1554/2003 z 22. júla 2003, ktoré mení a dopĺňa nariadenie Rady (EHS) č. 95/93 o spoločných pravidlách prideľovania prevádzkových intervalov na letiskách spoločenstva EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 80 ods. 2, so zreteľom na návrh Komisie [1], so zreteľom na stanovisko Európskeho hospodárskeho a sociálneho výboru [2], po porade s Výborom regiónov, konajúc v súlade s postupom stanoveným v článku 251 Zmluvy [3], keďže: (1) Vojna proti Iraku, ktorá sa začala v marci 2003, a politický vývoj, ktorý nasledoval, ako aj prepuknutie syndrómu SARS (Ťažký akútny respiračný syndróm) vážne ovplyvnili prevádzkovanie leteckej dopravy leteckými dopravcami a viedli k podstatnému zníženiu dopytu na začiatku letného plánovacieho obdobia roku 2003. (2) S cieľom zabezpečiť, aby nedošlo k situácii, že nevyužitie prevádzkových intervalov pridelených na sezónu 2003 spôsobí leteckým dopravcom stratu oprávnenia používať pridelené prevádzkové intervaly, je nevyhnutné zreteľne a jednoznačne stanoviť, že plánovacie obdobia na roky 2003 a 2004 sú nepriaznivo ovplyvnené vojnou a prepuknutím syndrómu SARS. (3) Nariadenie (EHS) č. 95/93 [4] by sa preto malo v súlade s vyššie uvedeným zmeniť a doplniť, PRIJALI TOTO NARIADENIE: Článok 1 V nariadení Rady (EHS) č. 95/93 sa vkladá tento článok 10b: "Článok 10b Na účely článku 10 ods. 3 koordinátori súhlasia s tým, že leteckí dopravcovia majú počas letného plánovacieho obdobia 2004 nárok na tie isté sledy prevádzkových intervalov, ktoré im boli pridelené počas letného plánovacieho obdobia 2003." Článok 2 Toto nariadenie nadobúda účinnosť deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 22. júla 2003 Za Európsky parlament predseda P. Cox Za Radu predseda G. Alemanno [1] Ú. v. ES C 270, 25.9.2001, s. 131 E. [2] Ú. v. ES C 125, 27.5.2002, s. 8. [3] Stanovisko Európskeho parlamentu z 19. júna 2003 (zatiaľ uverejnené v úradnom vestníku) a rozhodnutie Rady z 15. júla 2003. [4] Ú. v. ES L 14, 22.1.1993, s. 1. Naradenie zmenené a doplnené nariadením Európskeho parlamentu a Rady (ES) č. 894/2002 (Ú. v. ES L 142, 31.5.2002, s. 3). --------------------------------------------------
Úradný vestník L 238 , 25/09/2003 S. 0017 - 0017



Nariadenie Komisie (ES) č. 1679/2003 z 24. septembra 2003 o stanovení odhadovanej výroby nečistenej bavlny na hospodárske roky 2003/2004 a z toho vyplývajúceho predbežného zníženia konečnej ceny KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na Akt o pristúpení o Grécka, najmä na protokol 4 o bavlne, naposledy zmenený a doplnený nariadením Rady (ES) č. 1050/2001 [1], so zreteľom na nariadenie Rady (ES) č. 1051/2001 z 22. mája 2001 o výrobnej pomoci pre bavlnu [2], najmä na prvú zarážku jej článku 19 ods. 2, keďže: (1) Článok 16 ods. 1 nariadenia Komisie (ES) č. 1591/2001 z 2. augusta 2001, ktorým sa ustanovujú podrobné pravidlá uplatňovania programu pomoci pre bavlnu [3], naposledy zmeneného a doplneného nariadením (ES) č. 1486/2002 [4], ustanovuje, že odhadnutá výroba nečistenej bavlny uvedená v prvom pododseku článku 14 ods. 3 nariadenia (ES) č. 1051/2001 a z toho vyplývajúce predbežné zníženie konečnej ceny sa musia stanoviť do 10. septembra príslušného hospodárskeho roka. (2) Článok 19 ods. 2 nariadenia (ES) č. 1051/2001 ustanovuje, že pri stanovovaní odhadnutej výroby sa musia zohľadňovať predpovede úrody. (3) Predbežné zníženie konečnej ceny je vypočítané v súlade s prvým pododsekom článku 14 ods. 3 nariadenia (ES) č. 1051/2001, pričom sa však skutočná výroba nahrádza odhadnutou výrobou zvýšenou o 15 %. (4) Opatrenia stanovené v tomto nariadení sú v súlade so stanoviskom Riadiaceho výboru pre prírodné vlákna, PRIJALA TOTO NARIADENIE: Článok 1 1. Na hospodársky rok 2003/2004 sa odhadnutá výroba nečistenej bavlny týmto stanovuje na: - 1065668 ton pre Grécko, - 334247 ton pre Španielsko, - 1108 ton pre Portugalsko. 2. Na hospodársky rok 2003/2004 sa predbežné zníženie konečnej ceny týmto stanovuje na: - 37,418 EUR na 100 kg pre Grécko, - 34,654 EUR na 100 kg pre Španielsko, - 0 EUR na 100 kg pre Portugalsko. Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a je priamo uplantiteľné vo všetkých členských štátoch. V Bruseli 24. septembra 2003 Za Komisiu Franz Fischler člen Komisie [1] Ú. v. ES L 148, 1.6.2001, s. 1. [2] Ú. v. ES L 148, 1.6.2001, s. 3. [3] Ú. v. ES L 210, 3.8.2001, s. 10. [4] Ú. v. ES L 223, 20.8.2002, s. 3. --------------------------------------------------
Úradný vestník L 240 , 26/09/2003 S. 0010 - 0010



Nariadenie Komisie (ES) č. 1687/2003 z 25. septembra 2003, ktorým sa povoľuje acidifikácia hroznového muštu a vína vyprodukovaného vo vinohradníckych zónach A a B pre vinársky rok 2003/2004 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom [1], naposledy zmenené a doplnené nariadením (ES) č. 806/2003 [2], a najmä na jeho článok 46 ods. 1, keďže: (1) Výnimočné poveternostné podmienky počas obdobia zretia hrozna vo vinohradníckych zónach A a B viedli k značnému a nezvrátiteľnému zníženiu kyslosti hrozna a hroznového muštu. Takéto zvláštne poveternostné podmienky zaznamenané počas leta roku 2003 sú podobné tým, ktoré sú bežné vo vinohradníckych oblastiach situovaných oveľa južnejšie. (2) Celková úroveň kyslosti obratého zrelého hrozna v príslušných oblastiach je výnimočne nízka a nezlúčiteľná s dobrou výrobou vína a s uspokojivou konzerváciou vína. (3) Príslušné členské štáty by mali mať preto povolenú acidifikáciu hroznového muštu a vína zo zón A a B pre zber roku 2003 v súlade s podmienkami stanovenými v bodoch E.2, E.3 a E.7 prílohy V k nariadeniu (ES) č. 1493/1999. (4) Opatrenia stanovené v tomto nariadení sú v súlade so stanoviskom Riadiaceho výboru pre víno, PRIJALA TOTO NARIADENIE: Článok 1 S výnimkou od pravidiel stanovených v prílohe V bode E.1 k nariadeniu (ES) č. 1493/1999 môžu členské štáty povoliť acidifikáciu hroznového muštu a vína zo zberu roku 2003 vo vinohradníckych zónach A a B v súlade s podmienkami stanovenými v bodoch E.2, E.3 a E.7 príslušnej prílohy. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 25. septembra 2003 Za Komisiu Franz Fischler člen Komisie [1] Ú. v. ES L 179, 14.7.1999, s. 1. [2] Ú. v. EÚ L 122, 16.5.2003, s. 1. --------------------------------------------------
Úradný vestník L 260 , 11/10/2003 S. 0001 - 0001



Nariadenie Rady (ES) č. 1776/2003 z 29. septembra 2003, ktorým sa mení a dopĺňa nariadenie (ES) č. 527/2003, ktorým sa povoľuje ponuka a dodávka niektorých vín dovezených z Argentíny určených na priamu ľudskú spotrebu, ktoré pravdepodobne podstúpili enologické procesy nestanovené v nariadení (ES) č. 1493/1999 RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom [1], a najmä na jeho článok 45 ods. 2, so zreteľom na návrh Komisie, keďže: (1) V súčasnosti sa vedú rokovania medzi spoločenstvom, reprezentovaným Komisiou, a Argentínou ohľadom dohody o obchode s vínom. Tieto zahŕňajú obzvlášť príslušné enologické procesy oboch strán a ochranu zemepisných názvov. (2) S cieľom zaistiť pokračujúci hladký vývoj týchto rokovaní, mala by sa predĺžiť výnimka, ktorou sa povoľuje pridanie jablčnej kyseliny do vín vyprodukovaných na území Argentíny a dovezených do spoločenstva až do vstupu do platnosti dohody vyplývajúcej z horeuvedených rokovaní, avšak najneskôr do 30. septembra 2004, PRIJALA TOTO NARIADENIE: Článok 1 Druhý pododsek článku 1 ods. 1 nariadenia Rady (ES) č. 527/2003 [2] sa nahrádza týmto: "Toto povolenie je však platné iba do vstupu do platnosti dohody vyplývajúcej z rokovaní s Argentínou ohľadom dohody o obchode s vínom, ktoré obzvlášť zahŕňajú enologické praktiky a ochranu zemepisných názvov, najneskôr však do 30. septembra 2004." Článok 2 Toto nariadenie nadobúda účinnosť v deň jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. septembra 2003 Za Radu predseda G. Alemanno [1] Ú. v. ES L 179, 14.7.1999, s. 1. Nariadenie naposledy zmenené a doplnené nariadením (ES) č. 806/2003 (Ú. v. EÚ L 122, 16.5.2003, s. 1). [2] Ú. v. EÚ L 78, 25.3.2003, s. 1. --------------------------------------------------
Úradný vestník L 258 , 10/10/2003 S. 0001 - 0002



Nariadenie Rady (ES) č. 1771/2003 zo 7. októbra 2003, ktorým sa mení a dopĺňa nariadenie (ES) č. 2803/2000 o otvorení a zvýšení autonómnych colných kvót spoločenstva pre určité rybie výrobky RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 26, so zreteľom na návrh Komisie, keďže: (1) Dodávky určitých rybích výrobkov zo spoločenstva v súčasnosti závisia od dovozov z tretích krajín. Je preto v záujme spoločenstva čiastočne alebo úplne pozastaviť clá na príslušné výrobky, aby neboli ohrozené vyhliadky na rozvoj produkcie rýb v spoločenstve, s cieľom zabezpečiť primerané dodávky na uspokojenie potrieb používateľských odvetví. Nariadenie Rady (ES) č. 2803/2000 zo 14. decembra 2000, ktorým sa otvára a ustanovuje správa autonómnych colných kvót spoločenstva na určité rybie výrobky1 [1], preto pozastavilo colnú kvótu pre určité rybie výrobky na určité obdobie. (2) Komisia preskúmala trhy a zásobovacie potreby používateľských odvetví za rok 2003. So zreteľom na požiadavky vnútornej a vonkajšej politiky spoločenstva by sa mali otvoriť určité nové colné kvóty pre príslušné výrobky a určité existujúce kvóty by sa mali zvýšiť, s cieľom zabezpečiť pokračovanie výroby spoločenstva. (3) Preto by sa malo v uvedenom zmysle zmeniť a doplniť nariadenie (ES) č. 2803/2000, PRIJALA TOTO NARIADENIE: Článok 1 Príloha k nariadeniu (ES) č. 2803/2000 sa mení a dopĺňa takto: 1. dopĺňajú sa colné kvóty pre tovar, uvedené v prílohe k tomuto nariadeniu, a obdobia platnosti kvót v uvedenej prílohe; 2. pre obdobie platnosti kvóty od 1. januára do 31. decembra 2003: a) výška kvóty 09.2785 sa určuje na 20000 ton; b) výška kvóty 09.2786 sa určuje na 1500 ton; c) výška kvóty 09.2794 sa určuje na 7000 ton. Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 7. októbra 2003 Za Radu predseda G. Tremonti [1] Ú. v. ES L 331, 27.12.2000, s. 61. -------------------------------------------------- PRÍLOHA Poradové číslo | Číselný znak KN | Číselný znak TARIC | Opis | Výška kvóty (v tonách) | Colná sadzba v rámci kvóty (%) | Obdobie platnosti kvóty | 09.2759 | ex03025010 | 20 | Tresky (Gadus morhua, Gadus ogac, Gadus macrocephalus), okrem pečene a ikier, čerstvé, chladené alebo mrazené na spracovanie | 50000 | 0 | 1. 1. 2003 – 31. 12. 2003 | ex03025090 | 10 | ex03036011 | 10 | ex03036019 | 10 | ex03036090 | 10 | 09.2760 | ex03037811 | 10 | Tresky (Merluccius spp. okrem Merluccius merluccius, Urophycis spp.) mrazené na spracovanie | 20000 | 0 | 1. 1. 2003 – 31. 12. 2003 | ex03037812 | 10 | ex03037813 | 10 | ex03037819 | 11 81 | 09.2761 | ex03042091 | 10 | Grenadier modrý (Macruronus spp.), mrazené filé a iné mäso na spracovanie | 15000 | 0 | 1. 1. 2003 – 31. 12. 2003 | ex03042095 | 70 | ex03049097 | 60 | 09.2762 | ex03061110 | 10 | Langusty (Palinurus spp., Jasus spp.) mrazené na spracovanie | 1500 | 0 | 1. 1. 2003 – 31. 12. 2003 | ex03061190 | 60 | --------------------------------------------------
Úradný vestník L 262 , 14/10/2003 S. 0010 - 0010



Nariadenie Komisie (ES) č. 1793/2003 z 13. októbra 2003, ktorým sa stanovuje minimálna prirodzená objemová koncentrácia alkoholu akostného vína "Vinho verde" VUR s pôvodom vo vinohradníckych zónach C I a) v Portugalsku pre vinársky rok 2003/2004 a 2004/2005 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom [1], naposledy zmenené a doplnené nariadením (ES) č. 806/2003 [2], a najmä na jeho článok 58, keďže: (1) Príloha VI časť E ods. 3 k nariadeniu (ES) č. 1493/1999 stanovuje minimálnu prirodzenú objemovú koncentráciu alkoholu akostného vína VUR na 8,5 obj. percent pre zónu C I a). (2) Odlišne od tohto limitu stanovuje nariadenie Komisie (ES) č. 2358/2000 [3] minimálnu prirodzenú objemovú koncentráciu alkoholu akostných vín VUR s pôvodom v zóne C I a) v Portugalsku na 7,5 obj. percent. Účinnosť nariadenia (ES) č. 2358/2000 končí koncom vinárskeho roku 2002/2003. (3) Vzhľadom na to, že zvláštne podmienky pre tradičné pestovanie vín a vínnych odrôd v zóne C I a) v Portugalsku neumožňujú akostnému vínu "Vinho verde" VUR dosiahnuť minimálnu prirodzenú objemovú koncentráciu alkoholu 8,5 obj. percent, mala by sa pre toto víno stanoviť nová výnimka pre vinárske roky 2003/2004 a 2004/2005. (4) Opatrenia stanovené v tomto nariadení sú v súlade so stanoviskom Riadiaceho výboru pre víno, PRIJALA TOTO NARIADENIE: Článok 1 Odlišne od limitov stanovených pre objemovú koncentráciu alkoholu v prílohe VI časť E ods. 3 k nariadeniu (ES) č. 1493/1999 môže byť prirodzená objemová koncentrácia alkoholu akostného vína VUR s pôvodom v zóne C I a) v Portugalsku, ktoré sa nazýva "Vinho verde", pre vinárske roky 2003/2004 a 2004/2005 nižšia ako 8,5 obj. percent, avšak nesmie byť nižšia ako 8 obj. percent. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 13. októbra 2003 Za Komisiu Franz Fischler člen Komisiu [1] Ú. v. ES L 179, 14.7.1999, s. 1. [2] Ú. v. EÚ L 122, 16.5.2003, s. 1. [3] Ú. v. ES L 272, 25.10.2000, s. 16. --------------------------------------------------